Echipajele de la RAADPFL acţionează şi la această oră flancaţi de poliţişti şi jandarmi. Pichamărele sparg betonul gros din pereţi, iar muncitorii demontează de zor acoperişul şi geamurile din termopan ale construcţiei. În urmă cu aproximativ 10 ani, Alexandru Pîrlea, fost solist instrumentist la Filarmonica Oltenia, care deţine două apartamente în blocul S 2, şi-a construit două camere în plus, care sunt folosite pe post de bucătării, şi o mansardă.

Citeşte şi Vila din bloc cade sub buldozere

„Eu stau la parter şi fata mea stă la etaj. De-asta am făcut. Nu înţeleg pe cine am deranjat, dar nu mai am ce să fac. Noroc că m-a îmbărbătat fata mea de dimineaţă, că altfel nu ştiu ce păţeam. Îmi pare rău”, spune artistul.